《力农三诗 其一》
明代·乌斯道

家贫无土田，未尝操耒耜。父母令读书，但事秉笔耳。

今当为老农，何堪即任此。学之良不难，所恨吾老矣。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。